Sa canthone de is bagadias

Totu s’Ollastra tèssenta addini
No es solu Irvono cun Elini
Is ci anti parti in custa permuta
Arthana puru de oga macchini
Funti sighende a cosso de suta
Non nc’end’a man’cuna censa ndi portari.

Siad’errica o pòbera acordàda
Paulina Urru, cun Maria Fà
Funti prangendo sa malafurtuna
Bessìas funti a tita catàra
E betau ddis’a derrata su Cumunu
Ca non dduant’ a torrari a pensari
Bagadieddas ci portais titas
Non di lasseis censa aponteddari.

Ca no dduant’a pensari inigustu
A fairi cosas de custa manera
Custas ci funti totu fodde russu
Si ddus ant’a fairi de sola fristera
Orroba forte po aguantari
Bagadieddas ci portais titas
Non di lasseis censa aponteddari.

Po aguantari ca cussa e forte
Mancari sia pesanti su sinu
Luisa Soxe dd’a tenta sa sorte
Ca dd’a bogau po Santu Gavinu
I dd’a sestau e cosìu adenote
E i dd’a donau getu de cadinu
E su thimingione ci sufri mischinu
Ca no a tretu de arrespirari
Bagadieddas ci portais titas
Non di lasseis censa aponteddari.

Ca dde arrespirari no a tretu
Ch’est inserrau in presone perfetu
Sa fixa de Covone a s’inchietu
S’in de dd’ia pigau in afitu
De su prusu modellu ci ia bitu
E a fatu premura ‘e ddu sestari
Bagadieddas ci portais titas
Non di lasseis censa aponteddari.

(1870 ca)